TÖRVÉNYJAVASLAT A MADARAK VÉDELMÉRŐL. 133 



Ha az ilyen odvas fa kivágatik, az odu pótlására egy mesterséges 

 •odu kirakása kötelező valamely közeli fán és pedig a legközelebbi 

 március l.-éig. 



Az odúkat célszerű állandóan (teleken át is) kinn hagyni, mert 

 azokban nemcsak költeni, de hálni is szoktak a madarak. Azonban ha 

 a telek tulajdonosa (bérlője) azokat kellőleg őrizni nem tudja, november 

 elsejétől március l.-éig beszedheti azokat. 



Március l.-étől november l.-éig azonbon az előirt számú fészek- 

 odúnak rendeltetési helyén kell lennie, a netán ellopott vagy megrongált 

 fészekodvakat pedig egy éven belül pótolni, illetve kijavítani kell. 



E rendelkezés végrehajtását a főjegyző, vagy megbízottja évente 

 legalább egyszer ellenőrizni, a mulasztókat feljelenteni tartozik. 



A fészekodvak nyilasa azért van általában 28 milliméteresre szabva, 

 mert ilyen nyilásu odvakba a verebek nem képesek fészket rakni. Azon- 

 ban ha valaki már több fészekodvat rak ki, például 8 — 10-et, helyesen 

 cselekszik, ha 1 — 2 nagyobb nyilásu odút is kitesz, csűr vagy más épület 

 falára pedig olyant, amelyiken tenyérnyi szabad beszálló nyilas van (fent, 

 elől nyitott). 



így más hasznos madár is megtelepszik kertünkben, nemcsak a 

 cinegék, hanem az ilyen odvakat már a verebek ellen is védelmezni 

 célszerű, mert ez más madarat elüldöz onnan. Hasznos dolog nagyobb 

 kertekben, erdőkben 1 — 10 fészekodut felfordítva kiszegezni denevérek 

 részére. Célszerű az elhagyott fecskefészkek bejáróját egy deszka- 

 vagy bádoglappal alkalmasan elfedni (gerendához szegezgetve), amelyiken 

 25 — 28 mm átmérőjű lyuk van. Ilyenben fecskék, cinegék a verebektől 

 háborítatlanul költhetnek, azonkívül hálásra is szívesen használják a 

 cinegék.) 



A fészekodvak a telek tartozékának tekintendők, például a bérlő 

 a szerződés lejárta után nem viheti el azokat, bárha ő rakta is ki. 

 A fészekodvak feleértékét azonban követelheti az uj birtokostól. 



IX. 



E rendelet ellen vétők — kiskorúakért szülőik vagy gyámjuk fele- 

 lősek — kihágást követnek el, mely a beszámítás mértéke szerint 

 10.000 koronáig, vagy behajthatatlanság esetén megfelelő, de legfeljebb 

 egy hónapig terjedhető elzárással büntethető. A VII. bekezdés eseteiben 

 az okozott kár megtérítése, továbbá az elérni szándékolt nyereség két- 

 szerese, ritka fajokat pusztítók, vagy ismételt kíhágók ellen pedig az 

 iparengedély, vadászoktól a vadászati jog elvonása meghatározott időre, 

 vagy végleg is kimondható. 



